లలితా సహస్ర నామములు- 601-700

thumb|లలితా త్రిపుర సుందరి

లలితా సహస్ర నామ స్తోత్రములోని ఏడవ నూరు నామములకు సంక్షిప్త వివరణ ఇక్కడ ఇవ్వబడింది.

## శ్లోకం 121

 దరాందోళిత దీర్ఘాక్షీ - కొంచెముగా చలించు ఆకర్ణాంత విశాలమైన కన్నులు గలది.
 దరహాసోజ్జ్వలన్ముఖీ - మందహాసము చేత ప్రకాశించు ముఖము కలది.
 గురుమూర్తిః - గురువు యొక్క రూపముగా నున్నది.
 గుణనిధిః - గుణములకు గని వంటిది.
 గోమాతా - గోవులకు తల్లి వంటిది.
 గుహజన్మభూః - కుమారస్వామి పుట్టుటకు తల్లి అయినది.


## శ్లోకం 122

 దేవేశీ - దేవతలకు పాలకురాలు.
 దండనీతిస్థా - దండనీతి శాస్త్రము లోని విషయములుగా ఉండునది.
 దహరాకాశ రూపిణి - హృదయములో ఉండు చోటు రూపముగ ఉండునది.
 ప్రతిపన్ముఖ్యరాకాంత తిథిమండల పూజితా - పాడ్యమి నుండి ముఖ్యమైన పౌర్ణమి వరకు ఉండు తిథివర్గముచే పూజింపబడునది.


## శ్లోకం 123

 కళాత్మికా - కళల యొక్క రూపమైనది.
 కళానాథా - కళలకు అధినాథురాలు.
 కావ్యాలాప వినోదినీ - కావ్యముల ఆలాపములో వినోదించునది.
 సచామర రమావాణీ సవ్యదక్షిణ సేవితా - వింజామరలను కలిగియున్న ఎడమవైపున, కుడివైపున (వరుసగా) లక్ష్మీదేవి చేత, సరస్వతీదేవి చేత సేవింపబడునది.


## శ్లోకం 124

 ఆదిశక్తిః - ప్రథమముగా నున్న శక్తి స్వరూపిణి.
 అమేయా - కొలుచుటకు, గణించుటకు గాని, నిర్వహించుటకు గాని అలవికానిది.
 ఆత్మా - ఆత్మ స్వరూపిణి.
 పరమా - సర్వీత్కృష్టమైనది.
 పావనాకృతిః - పవిత్రమైన స్వరూపము గలది.
 అనేకకోటి బ్రహ్మాండజననీ - అనంతమైన సమూహములుగా నుండు బ్రహ్మాండములకు తల్లి.
 దివ్యవిగ్రహా - వెలుగుచుండు రూపము గలది.


## శ్లోకం 125

 క్లీంకారీ - ' క్లీం ' అను బీజాక్షరమునకు కారణభూతురాలు.
 కేవలా - ఒకే ఒక తత్వమును సూచించునది.
 గుహ్యా - రహస్యాతి రహస్యమైనది.
 కైవల్య పదదాయినీ - మోక్షస్థితిని ఇచ్చునది.
 త్రిపురా - మూడు పురములను కలిగి ఉంది.
 త్రిజగద్వంద్యా - మూడు లోకములచే పూజింపబడునది.
 త్రిమూర్తిః - త్రిమూర్తులైన బ్రహ్మ, విష్ణు, రుద్రుల రూపములో ఉండునది.
 త్రిదశేశ్వరీ - దేవతలకు ఈశ్వరి.


## శ్లోకం 126

 త్ర్యక్షరీ - మూడు అక్షరముల స్వరూపిణి.
 దివ్యగంధాడ్యా - దివ్యమైన పరిమళ ద్రవ్య గంధములచే ఒప్పునది.
 సిందూర తిలకాంచితా - పాపటయందు సిందూర తిలకముచే ప్రకాశించునది.
 ఉమా - ఉమా నామాన్వితురాలు.మూడు లోకములచే పూజింపబడునది.
 శైలేంద్ర తనయా - హిమవత్పర్వతము యొక్క కుమార్తె.
 గౌరీ - గౌర వర్ణములో ఉండునది.
 గంధర్వ సేవితా - గంధర్వులచేత పూజింపబడునది.


## శ్లోకం 127

 విశ్వగర్భా - విశ్వమును గర్భమునందు ధరించునది.
 స్వర్ణగర్భా - బంగారు గర్భము గలది.
 అవరదా - తనకు మించిన వరదాతలు లేనిది.
 వాగధీశ్వరీ - వాక్కునకు అధిదేవత.
 ధ్యానగమ్యా - ధ్యానము చేత పొందబడునది.
 అపరిచ్ఛేద్యా - విభజింప వీలులేనిది.
 జ్ఞానదా - జ్ఞానమును ఇచ్చునది.
 జ్ఞానవిగ్రహా - జ్ఞానమును మూర్తిగా దాల్చింది.


## శ్లోకం 128

 సర్వవేదాంత సంవేద్యా - అన్ని ఉపనిషత్తులచే చక్కగా తెలియబడునది.
 సత్యానంద స్వరూపిణీ - నిత్యసత్యమైన ఆనందమును స్వరూపముగా గలది.
 లోపాముద్రార్చితా - లోపాముద్రచే అర్చింపబడింది.
 లీలాక్లుప్త బ్రహ్మాండ మండలా - క్రీడా వినోదానికై కల్పింపబడి క్లుప్తీకరింపబడే బ్రహ్మాండముల సమూహము గలది.


## శ్లోకం 129

 అదృశ్యా - చూడబడనిది.
 దృశ్యరహితా - చూడబడుటకు వేరే ఏమీలేని స్థితిలో ఉండునది.
 విజ్ఞాత్రీ - విజ్ఞానమును కలిగించునది.
 వేద్యవర్జితా - తెలుసుకొనబడవలసినది ఏమీ లేనిది.
 యోగినీ - యోగముతో కూడి ఉంది.
 యోగదా - యోగమును ఇచ్చునది.
 యోగ్యా - యోగ్యమైనది.
 యోగానందా - యోగముల వలన పొందు ఆనంద స్వరూపిణి.
 యుగంధరా - జంటను ధరించునది.


## శ్లోకం 130

 ఇచ్ఛాశక్తి జ్ఞానశక్తి క్రియాశక్తి స్వరూపిణీ - స్వేచ్ఛాసంకల్పశక్తి, జ్ఞానకారకమైన శక్తి, కార్యాచరణ శక్తుల స్వరూపిణిగా ఉంది.
 సర్వాధారా - సమస్తమునకు ఆధారమైనది.
 సుప్రతిష్ఠా - చక్కగా స్థాపించుకొనినది.
 సదసద్రూప ధారిణీ - వ్యక్తమైనదిగాను, వ్యక్తముకాని దానిగాను రూపమును ధరించునది.

## శ్లోకం 131

 అష్టమూర్తి: 8 రూపములు కలిగినది (పంచేంద్రియాలు, చిత్తము, బుద్ధి,అహంకారము)
 అజా : పుట్టుకలేనిది
  జైత్రీ : సర్వమును జయించినది
  లోకయాత్రా విధాయినీ :లోకములను నియమించునది
  ఏకాకినీ : ఏకస్వరూపిణీ
  భూమరూపా : భూదేవిరూపము ధరించునది
  నిర్ద్వైతా : అద్వైతము కలిగినది (రెందవది అనునది లేకుండుట)
  ద్వైత వర్జితా : ద్వైతభావము లేనిది 

## శ్లోకం 132

  అన్నదా : సర్వజీవులకు ఆహారము ఇచ్చునది 
  వసుదా : సంపదలిచ్చునది 
  వృద్ధా : ప్రాచీనమైనది 
  బ్రహ్మత్మైక్య స్వరుపినీ : ఆత్మ, పరమాత్మల ఐక్యస్వరూపిణి 
  బృహతీ : అన్నిటికన్న పెద్దది 
 బ్రాహ్మణీ : బ్రహ్మఙ్ఞాన స్వరూపిణీ 
  బ్రాహ్మీ : సరస్వతీ 
  బ్రహ్మానందా :బ్రహ్మానందస్వరూపిణీ 
  బలిప్రియా : బలి(త్యాగము) యందు ప్రీతి కలిగినది 

## శ్లోకం 133

   భాషారూపా : సమస్తభాషలు తన రూపముగా కలిగినది 
  బృహత్సేనా : గొప్ప సైన్యము కలిగినది 
  భావాభావ వివర్జితా : భావము, అభావము రెండింటినీ లేనిది 
   సుఖారాధ్యా :సుఖులైనవారిచే (నిత్యతృప్తులు) ఆరాధింపబడునది 
   శుభంకరీ : శుభములను కలిగినది 
   శోభనా : వైభవములను కలిగినది 
   సులభాగతి: : తేలికగా చేరతగినది 

## శ్లోకం 134

   రాజరాజేశ్వరీ : ఈశ్వరుని హృదయేశ్వరీ 
   రాజ్యదాయినీ : రాజ్యములను ఇచ్చునది 
   రాజ్యవల్లభా : రాజ్యమునకు అధికారిణీ 
   రాజత్కృపా : అధికమైన కరుణ కలది 
   రాజపీఠనిశేవిత నిజాశ్రితా :తనను ఆశ్రయించినవారిని సింహాసనము పైన కూర్చొండపెట్టునది

## శ్లోకం 135

 రాజ్యలక్ష్మి: రాజ్యలక్ష్మీ రూపిణీ 
 కోశనాధా : కోశాగారముకు అధికారిణీ 
 చతురంగ బలేశ్వరీ : చతురంగ బలాలకు (రధ, గజ, తురగ, పదాదులు) అధిపతి 
 సామ్రాజ్యదాయినీ : సామ్రాజ్యమును ఇచ్చునది 
 సత్యసంధా : సత్యస్వరూపిణి 
 సాగరమేఘలా : సముద్రములే వడ్డాణముగా కలిగినది 

## శ్లోకం 136

 దీక్షితా : భక్తులను రకించుట యెందు దీక్ష వహించినది 
 దైత్యశమనీ : రాక్షసులను సం హరించునది 
 సర్వలోక వశంకరీ :సమస్తలోకములను వశము చేసుకొనునది 
 సర్వార్ధదాత్రీ : కోరిన కోర్కెలన్నిటినీ తీర్చునది 
 సావిత్రీ : గాయత్రీ మాత 
 సచ్చిదానంద రూపిణీ : సత్,చిత్, ఆనందములే రూపముగా కలిగినది. 


## మూలాలు